РЕШЕНИЕ

№ 112 – МИ

Костенец, 29.09.2019 г.

ОТНОСНО: Одобряване графичните файлове с образци на бюлетините за общински съветници, кмет на община Костенец и кметове на кметство- село Костенец, град Момин проход , и начина на изписване на имената на партиите,коалициите и кандидатите в бюлетините за гласуване в изборите за общински съветници и за кметове на 27 октомври 2019г.

В ОИК Костенец е постъпило уведомително писмо от Централна избирателна комисия, с изх. № МИ-15-473/27.09.2019 г., в което се указва, че съответната ОИК следва да проведе заседание за одобряването на образците на бюлетините по видове избори, провеждани на територията на съответната община. Това решение следва да бъде взето в съответствие с мотивите на Решение № 993-МИ/07.09.2019  г. на ЦИК, както и съобразено с **Решение № 1184-МИ/25.09.2019 г. на ЦИК, с което са определени чрез жребии**поредните номера в бюлетината на партиите и коалициите, регистрирани в ЦИК за участие в изборите за общински съветници и за кметовете на 27 октомври 2019 г.

Постъпилите в ОИК Костенец графични файлове на хартиени бюлетини по изборни райони за провеждане на избори за общински съветници и за кметове на 27 октомври 2019г. в Община Костенец са както следва:

1. Графичен файл с образец на бюлетина за общински съветници в Община Костенец;
2. Графичен файл с образец на бюлетина за кмет на Община Костенец;
3. Графичен файл с образец на бюлетина за кмет на кметство в Община Костенец, в които ще се провеждат избори, а именно- село Костенец;
4. Графичен файл с образец на бюлетина за кмет на кметство в Община Костенец, в които ще се провеждат избори, а именно- град Момин проход;

След като се запозна с графичните файлове, описани по- горе, ОИК- Костенец, установи, че същите съответстват на регистрираните кандидатски листи за общински съветници, кмет на Община и кмет на кметства и след извършена проверка на същите ОИК установи, че съдържанието им отговаря на изискванията на чл.421 и чл.422 от ИК. в Община Костенец.

Предвид изложеното и на основание чл.87, ал.1, т.9 от Изборния кодекс, Решение № 993-МИ от 07.09.2019г. и Решение № 1184-МИ/25.09.2019г. на ЦИК, Писмо с изх. № МИ-15-473/ 27.09.2019г.на ЦИК, ОИК- Костенец

**РЕШИ**

**ОДОБРЯВА**образец на бюлетина за общински съветници в Община Костенец (приложение № 1 към настоящето решение);

**ОДОБРЯВА**образец на бюлетина за кмет на Община Костенец (приложение № 2 към настоящето решение);

**ОДОБРЯВА**образец на бюлетина за кмет на кметство село Костенец (приложение № 3 към настоящето решение);

**ОДОБРЯВА**образец на бюлетина за кмет на кметство град Момин проход (приложение № 4 към настоящето решение);

Приложения от №1(едно) до №4(четири) включително представляват неразделна част от протокола и не се обявяват.

Решението  подлежи на оспорване в тридневен срок от обявяването му пред Централната избирателна комисия по реда на чл. 88 от ИК.

Председател: Александра Иванова Герева

Секретар: Руменка Петрова Паунова